
ŠAKIŲ RAJONO SAVIVALDYBĖS TARYBA

SPRENDIMAS

DĖL SINTAUTŲ IR BERŽYNŲ PAGRINDINIŲ MOKYKLŲ REORGANIZAVIMO TVIRTINIMO
 

2012 m. balandžio 13 d. Nr. T-164
Šakiai

 

  
Rajono savivaldybės taryba, vadovaudamasi Lietuvos Respublikos civilinio kodekso (Žin., 2000, Nr. 74-2262) 2.96, 2.99, 2.101 ir 2.103 str., Vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 21 p. ir 18 str. 1 d., Švietimo įstatymo (Žin., 1991, Nr. 23-593; 2003, Nr. 63-2853) 44 str. 1 ir 6 d. bei 58 str. 1 d. 3 p., Biudžetinių įstaigų įstatymo (Žin., 1995, Nr. 104-2322; 2010, Nr. 15-699) 4 str. 3 d. 1 p. ir 6 str. 5 d. bei Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ (Žin., 2011, Nr. 79-3869), nusprendžia:


1. Užbaigti Beržynų pagrindinės mokyklos reorganizavimą 2012 m. rugpjūčio 31 d. ir prijungti ją prie Sintautų pagrindinės mokyklos.

2. Patvirtinti Beržynų ir Sintautų pagrindinių mokyklų reorganizavimo sąlygų aprašą (pridedama).

3. Patvirtinti Sintautų pagrindinės mokyklos nuostatus (pridedama).

4. Įgalioti Sintautų pagrindinės mokyklos direktorių pasirašyti nuostatus ir įregistruoti juos valstybės įmonės Registrų centro Marijampolės filiale.

5. Pripažinti netekusiais galios rajono savivaldybės tarybos:

5.1. 2010 m. spalio 28 d. sprendimą Nr. T-321 „Dėl Sintautų pagrindinės mokyklos nuostatų tvirtinimo“;

5.2. 2009 m. vasario 26 d. sprendimo Nr. T-56 „Dėl Beržynų, Gerdžiūnų Petro Dumčiaus, Kidulių, Paluobių, Siesartėnų, Slavikų, Sudargo Martyno Sederevičiaus, Šakių „Aukuro“ ir Žvirgždaičių pagrindinių mokyklų nuostatų tvirtinimo“ 1.1. p.

6. Nustatyti, kad šio sprendimo 3 ir 5 p. įsigalioja nuo 2012 m. rugsėjo 1 d.

7. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.
 

 

Meras
                                                                 
Juozas Bertašius

